钦定古今图书集成/理学汇编/字学典/第155卷 > 《云烟过眼录》 > 《砚》
## 钦定古今图书集成/理学汇编/字学典/第155卷 > 《云烟过眼录》 > 《砚》

赵孟𫖯所收圆端砚一：叶森见公；一端石辟雍砚，名
曰《大雅》。

又洮石名“绿漪”，如玉斗样，古济砚，有神品，“朱”字，制极
精，然滑不受墨。

徐容斋所藏玉砚，高一尺，广六寸，厚二寸，虽未甚白，
然莹净可爱，独受墨处不光，可以研磨，真奇物也。
叶森旧有绍兴内府玉砚，作壶样，下碾字云：“玉壶长
六寸，广四寸半，厚二寸，玉色白润，然磨墨处光，研墨
亦起。”

又“铜持砚一枚，类箕样，长近一尺。其砚池旁作一倭
人坐其上，其后有一兽类，虽四足，以前两足抚倭人
之身，其上作牛首，其地细花纹甚精”，此必倭人之旧
物也。

胡存斋咏：所藏灵壁砚山一座，无天趣，不甚佳。
张梦符孔孙云：今御府有宝砚，所谓苍龙横沼，内有
龙形，横砚沼中。赵子龙云：“苍龙，世所谓岩花是也。”今
在集贤院。又有聚宝砚，玉板太乙船，无眼而温润，皆
宝砚也。

米氏砚山，后归宣和御府，今在台州戴觉民家，
大衍库出售杂物。时有灵壁小峰，长仅五六寸，高半
玲珑秀润，所谓“胡桃玉色。”徽宗御书八小字刻于峰
旁云：“山高月小，水落石出，略无琢刻之形，真奇物也。